**NJOFTIM PËR VEND PUNE**

**A. Lëvizja paralele brenda të njëjtës kategori**

Në zbatim të Ligjit nr.152/2013, datë 30.05.2013 “Për nëpunësin civil”, i ndryshuar, Kreu V – “Lëvizja paralele dhe ngritja në detyrë”, nenit 26 “Plotësimi i vendeve të lira në kategorinë e ulët apo të mesme drejtuese” dhe Vendimit të Këshillit të Ministrave nr.242, datë 18.03.2015(i ndryshuar), “Për plotësimin e vendeve të lira në kategorinë e ulët dhe të mesme drejtuese”, Kreu II, Kuvendi i Republikës së Shqipërisë, njofton se;

Në Administratën e tij ka 1 (një) vend të lirë pune, në pozicionin: **“Këshilltar” në Sektorin për Analiza të Përgjithshme pranë Shërbimit të Kërkimit dhe Analizës.**

1. Kategoria e pagës II-b.
2. **Përshkrimi i përgjithshëm i punës:**

* Zhvillon studime dhe analiza të thelluara në lidhje me legjislacionin, reformat kombëtare, politikat sektoriale edhe në kuadër të anëtarësimit të Shqipërisë në Bashkimin Europian;
* Ofron këshilla dhe ekspertizë në fushën e parlamentarizmit, duke u përqendruar në përvojat rajonale dhe ndërkombëtare;
* Ndërmerr kërkime në kuadër të ECPRD-së (Qendra Europiane për Kërkimin e Dokumentacionit Parlamentar) për shkëmbimin e informacionit dhe mbi bazën e tyre, por jo vetëm;
* Përgatit produkte kërkimore sipas afateve të përcaktuara;
* Ndjek veprimtarinë e komisioneve parlamentare, me synim evidentimin e nevojave për informacion të deputetëve;
* Bashkëpunon me sektorët e tjerë të Shërbimit të Kërkimit dhe Analizës, si edhe Bibliotekës në kuadër të shkëmbimit të informacionit për përgatitjen e produkteve kërkimore;
* Bashkëpunon me këshilltarët dhe sekretarët e komisioneve parlamentare;
* Mban lidhje bashkëpunimi me institute kërkimore, universitete, ekspertë dhe institucione të tjera në vend dhe jashtë vendit, për qëllime kërkimi, rrjetëzimi dhe ngritje të aftësive;
* Mirëmban bazën e të dhënave për të gjitha produktet kërkimore të përgatitura prej tij;
* Merr pjesë në trajnime, seminare, konferenca dhe veprimtari të tjera që kanë të bëjnë me zhvillimin profesional;
* Mbështet organizimin e tryezave të diskutimit, mbledhjeve informuese, seminareve, konferencave, si dhe veprimtari të tjera me audiencat parlamentare dhe jo-parlamentare;
* Ndjek ecurinë rajonale dhe ndërkombëtare dhe promovon qasje dhe metoda krijuese në punën e sektorit, veçanërisht në lidhje me vizualizimin e të dhënave;
* Kryen detyra të tjera sipas sipas kërkesës së Drejtorit të Shërbimit.

**Marrëdhëniet organizative**

Këshilltari i Sektorit për Analiza të Përgjithshme është në varësi të Drejtorit të Kërkimit dhe Analizës dhe raporton te Drejtori i Kërkimit dhe Analizës.

**Kushtet minimale që duhet të plotësojë kandidati për këtë procedurë janë:**

1. të jetë nëpunës civil i konfirmuar, në nivelin “nëpunës civil i kategorisë së mesme  drejtuese”;
2. të mos ketë masë disiplinore në fuqi;
3. të ketë, të paktën vlerësimin e fundit “Mirë” apo “Shumë mirë”;

**Kriteret e vendit të punës:**

* Të ketë diplome universitare DND; DIND në Shkenca Shoqërore dhe/ose Shkenca Ekzakte;
* Të ketë eksperiencë profesionale jo më pak se 5 vjet;
* Të ketë njohuri të konsoliduara të gjuhës angleze dhe/ose franceze. Preferohen njohuri në gjuhë të tjera të Bashkimit Europian;
* Të ketë aftësi në drejtim dhe komunikim (të shkruar dhe të folur), aftësi për të punuar në grup, aftësi për analiza dhë kërkime;
* Të ketë aftësi shume të mira në përdorimin e kompjuterit dhe programeve të aplikimit si paketa Microsoft Office.

**ç)** Kandidati duhet të dërgojë me postë ose dorazi, në Shërbimin e Burimeve Njerëzore dhe Trajtimit të Deputetëve të Kuvendit ( Njësia Përgjegjëse), këto dokumenta: letër motivimi për aplikim në vendin vakant; një kopje të jetëshkrimit (C.V); fotokopje e diplomës- nëse aplikanti disponon një diplomë të një universiteti të huaj, atëhere ai duhet ta ketë të njëhësuar atë pranë ministrisë përgjegjëse për arsimin; fotokopje e listës së notave- nëse ka një diplomë dhe listë notash, të ndryshme me vlerësimin e njohur në Shtetin Shqiptar, atëhere aplikanti duhet ta ketë të konvertuar atë sipas sistemit shqiptar; një fotokopje e librezës së punës e plotësuar; vërtetim i gjendjes gjyqësore; çertifikata të kualifikimeve, trajnimeve të ndryshme; fotokopje e letërnjoftimit, aktin e deklarimit të statusit të nëpunësit civil të nivelit të mesëm drejtues dhe formularët e vlerësimit 6 mujor të punës.

**d)** Afati i dorëzimit të dokumentave është data **19.06.2023** (10 dhjetë) ditë kalendarike nga moment i shpalljes në portal.

**dh)** **Në datën 20.06.2023**, do të shpallet lista e vlerësimit paraprak të kandidatëve që do të vazhdojnë konkurimin ( në portalin “Shërbimi Kombëtar i Punësimit”, në faqen zyrtare të

Kuvendit dhe në stendën e informimit të publikut). Këta do të jenë ata që plotësojnë kushtet minimale të lëvizjes paralele dhe kushtet e veçanta, të kërkuara më sipër. Kandidatët e skualifikuar do të njoftohen me telefon ose e– mail.

-Ankesat nga kandidatët e pakualifikuar paraqiten në Njësinë Përgjegjëse, brenda 3 ditëve kalendarike nga data e njoftimit individual dhe ankuesi merr përgjigje brenda 5 ditëve kalendarike nga data e depozitimit të saj.

**e)** konkurrimi- intervista me gojë do të zhvillohet në datën **29.06.2023** në mjediset e Kuvendit, në orën **.**

**ë)** Konkurimi do të bazohet në njohuritë për specialitetin, Kushtetutën, Ligjin “Për nëpunësin civil”, Kodin e Procedurave Administrative si dhe të legjislacionit për organizimin dhe funksionimin e Kuvendit.

**f)** Kandidatët do të vlerësohen nga “Komiteti i Pranimit për Lëvizjen Paralele” (KPLP), i ngritur pranë institucionit të Kuvendit të Shqipërisë. **Totali i pikëve të vlerësimit të kandidatit është 100 pikë, të cilat ndahen përkatësisht: 40 pikë për dokumentacionin e** **dorëzuar**, i ndarë: 20 pikë përvojën, 10 pikë për trajnime apo kualifikime të lidhura me fushën përkatëse dhe 10 pikë për çertifikimin pozitiv apo për vlerësimin e rezultateve individuale në punë, në rastet kur procesi i çertifikimit nuk është kryer **dhe 60 pikë për intervistën me gojë.**

**g) Njësia përgjegjëse (Burimet Njerëzore) do të njoftojnë kandidatët për rezultatin e konkurrimit, në mënyrë individuale.**

Ankesat nga kandidatët për rezultatin e pikëve, paraqiten në Komitetin e Pranimit për Lëvizjen Paralele” (KPLP), brenda 3 ditëve kalendarike nga data e njoftimit individual dhe ankuesi merr përgjigje brenda 5 ditëve kalendarike nga data e depozitimit të saj.

**gj)** Lista e fituesve me 70 pikë e lartë ( 70% të pikëve e lartë) do të shpallet në datën **04.07.2023** në portalin “Shërbimi Kombëtar i Punësimit”, në faqen zyrtare të Kuvendit dhe në stendën e informimit të publikut.**.**

Për sqarime, mund të kontaktoni me numër telefoni 2278 270, ose në adresën: Kuvendi i Republikës së Shqipërisë, Bulevardi “Dëshmorët e Kombit’ nr.4, Tiranë.

**Shpallja është e hapur për të gjithë nëpunësit civil të kategorisë së mesme drejtuese, në të gjitha institucionet, pjesë e shërbimit civil.**

**Në se nga procedura e mësipërme nuk shpallet anjë fitues, konkurrimi do të vazhdojë me procedurë si më poshtë:**

**B- Ngritja në Detyrë**

Në zbatim të Ligjit nr.152/2013, datë 30.05.2013 “Për nëpunësin civil”, i ndryshuar, Kreu V – “Lëvizja paralele dhe ngritja në detyrë”, nenit 26 “Plotësimi i vendeve të lira në kategorinë e ulët apo të mesme drejtuese” dhe Vendimit të Këshillit të Ministrave nr.242, datë 18.03.2015(i ndryshuar) “Për plotësimin e vendeve të lira në kategorinë e ulët dhe të mesme drejtuese”, Kreu II, si dhe **Vendimit të Byrosë nr.13, datë 08.02.2022 “Për hapjen e procedurës së pranimit në kategorinë e lartë dhe të mesme drejtuese edhe për kandidatë të tjerë nga jashtë shërbimit civil”**, Kuvendi i Republikës së Shqipërisë, njofton se;

Në Administratën e tij ka 1 (një) vend të lirë pune, në pozicionin: **“Këshilltar” në Sektorin për Analiza të Përgjithshme pranë Shërbimit të Kërkimit dhe Analizës.**

a) Kategoria e pagës II-b.

**Përshkrimi i përgjithshëm i punës:**

* Zhvillon studime dhe analiza të thelluara në lidhje me legjislacionin, reformat kombëtare, politikat sektoriale edhe në kuadër të anëtarësimit të Shqipërisë në Bashkimin Europian;
* Ofron këshilla dhe ekspertizë në fushën e parlamentarizmit, duke u përqendruar në përvojat rajonale dhe ndërkombëtare;
* Ndërmerr kërkime në kuadër të ECPRD-së (Qendra Europiane për Kërkimin e Dokumentacionit Parlamentar) për shkëmbimin e informacionit dhe mbi bazën e tyre, por jo vetëm;
* Përgatit produkte kërkimore sipas afateve të përcaktuara;
* Ndjek veprimtarinë e komisioneve parlamentare, me synim evidentimin e nevojave për informacion të deputetëve;
* Bashkëpunon me sektorët e tjerë të Shërbimit të Kërkimit dhe Analizës, si edhe Bibliotekës në kuadër të shkëmbimit të informacionit për përgatitjen e produkteve kërkimore;
* Bashkëpunon me këshilltarët dhe sekretarët e komisioneve parlamentare;
* Mban lidhje bashkëpunimi me institute kërkimore, universitete, ekspertë dhe institucione të tjera në vend dhe jashtë vendit, për qëllime kërkimi, rrjetëzimi dhe ngritje të aftësive;
* Mirëmban bazën e të dhënave për të gjitha produktet kërkimore të përgatitura prej tij;
* Merr pjesë në trajnime, seminare, konferenca dhe veprimtari të tjera që kanë të bëjnë me zhvillimin profesional;
* Mbështet organizimin e tryezave të diskutimit, mbledhjeve informuese, seminareve, konferencave, si dhe veprimtari të tjera me audiencat parlamentare dhe jo-parlamentare;
* Ndjek ecurinë rajonale dhe ndërkombëtare dhe promovon qasje dhe metoda krijuese në punën e sektorit, veçanërisht në lidhje me vizualizimin e të dhënave;
* Kryen detyra të tjera sipas sipas kërkesës së Drejtorit të Shërbimit.

**Marrëdhëniet organizative**

Këshilltari i Sektorit për Analiza të Përgjithshme është në varësi të Drejtorit të Kërkimit dhe Analizës dhe raporton te Drejtori i Kërkimit dhe Analizës.

**Kërkesat e përgjithshme për këtë vend pune janë;**

* Të jetë shtetas shqiptar
* Të ketë zotësi të plotë për të vepruar.
* Të zotërojë gjuhën shqipe, të shkruar dhe të folur.
* Të jetë në kushte shëndetësore që e lejojnë të kryejë detyrën përkatëse.
* Të mos jetë dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje.
* Ndaj tij të mos jetë marrë masa disiplinore e largimit nga shërbimi civil, që nuk është
* shuar sipas këtij ligji.

**Kushtet minimale që duhet të plotësojë kandidati për këtë procedurë janë:**

1. të jetë nëpunës civil i konfirmuar, në nivelin “nëpunës civil i kategorisë së mesme  drejtuese”;
2. të mos ketë masë disiplinore në fuqi;
3. të ketë, të paktën vlerësimin e fundit “Mirë” apo “Shumë mirë”;

**ç)** Kandidati duhet të dërgojë me postë ose dorazi, në Shërbimin e Burimeve Njerëzore dhe Trajtimit të Deputetëve të Kuvendit ( Njësia Përgjegjëse), këto dokumenta: letër motivimi për aplikim në vendin vakant,; një kopje të jetëshkrimit( C.V ); vendimin e konfirmimit si nëpunës civil; fotokopje e diplomës- në se aplikanti disponon një diplomë të një universiteti të huaj, atëhere ai duhet ta ketë të njëhësuar atë pranë ministrisë përgjegjëse për arsimin; fotokopje e listës së notave- në se ka një diplomë dhe listë notash, të ndryshme me vlerësimin e njohur në Shtetin Shqiptar, atëhere aplikanti duhet ta ketë të konvertuar atë sipas sistemit shqiptar; një fotokopje e librezës së punës e plotësuar; vërtetim i gjendjes gjyqësore; çertifikata të kualifikimeve, trajnimeve të ndryshme; fotokopje e letërnjoftimit dhe aktin e deklarimit të statusit të nëpunësit civil të nivelit të ulët drejtues, formularët e vlerësimit vjetor të punës 6-mujor.

**d)** Afati i dorëzimit të dokumentave është data **24.06.2023.**

**dh)** Në datën **05.07.2023** do të shpallet lista e vlerësimit paraprak të kandidatëve që do të vazhdojnë konkurimin ( në portalin “Shërbimi Kombëtar i Punësimit”, në faqen zyrtare të Kuvendit dhe në stendën e informimit të publikut). Këta do të jenë ata që plotësojnë kushtet minimale të ngritjes në detyrë dhe kushtet e veçanta, të kërkuara më sipër.

Kandidatët e skualifikuar do të njoftohen me telefon ose e- mail.

-Ankesat nga kandidatët paraqiten në Njësinë Përgjegjëse, **brenda 3 ditëve kalendarike** nga shpallja e listës dhe ankuesi merr përgjigje **brenda 5 ditëve kalendarike** nga data e depozitimit të saj.

**e)** **Konkurimi- testimi me shkrim dhe intervista e strukturuar me gojë**, do të zhvillohet në datën **14.07.2023** në mjediset e Kuvendit, në orën **10:00.**

**f)** Kandidatët do të vlerësohen nga **Komiteti i Pranimit për Ngritjen në Detyrë**, i ngritur pranë institucionit të Kuvendit të Shqipërisë. **Totali i pikëve të vlerësimit të kandidatit është 100 pikë**, të cilat ndahen përkatësisht: 20 pikë për dokumentacioin e dorëzuar (ekperiencë, trajnime, kualifikime të lidhura me fushën përkatëse, si dhe 2 vlerësimet e fundit poztive); 40 pikë për intervistën e strukturuar me gojë dhe 40 pikë për vlerësimin me shkrim.

**g)**Kandidatët do të njoftohen me telefon ose e-mail.

Ankesat nga kandidatët paraqiten në Njësinë Përgjegjëse, **brenda 3 ditëve kalendarike** nga shpallja e listës dhe ankuesi merr përgjigje **brenda 5 ditëve kalendarike** nga data e depozitimit të saj.

**gj)** Shpallja e fituesit do të bëhet: në portalin “Shërbimi Kombëtar i Punësimit”, në faqen zyrtare të Kuvendit dhe në stendën e informimit të publikut, në datën **19.07.2023.**

Për sqarime, mund të kontaktoni me numër telefoni 2278 270 dhe ose në adresën: Kuvendi i Republikës së Shqipërisë, Bulevardi “Dëshmorët e Kombit’ nr.4, Tiranë.